GiliGold/VAD_KnessetCorpus huggingface dataset:
<גבי נגוסה: לא בכדי אנחנו מדברים היום לא רק על ההישגים, אנחנו מדברים היום שאנחנו מעמיקים באיכות הבגרות, איכות התעסוקה, איכות השירות הצבאי.
<גבי נגוסה: וזו ההזדמנות להגיד תודה, כי אני חושב שבלי המעורבות האישית, אני באופן אישי לא הייתי שורד במערכת שהיא מורכבת ללא ההובלה של כבוד ראש העיר והתמיכה של יוליה.
אברהם נגוסה: צ'רמנט וורקו, נציג מזרח, מבית הכנסת.
<צ'רמנט וורקו: במזרח חיפה יש לנו כ-700 משפחות והרבה עולים, רובם נמצאים באזור חטיבת כרמלי, חשמל וגני יוסף, הבעיה שלנו שאין בית כנסת של הקהילה שיכולה לבטא את עצמה באופן טבעי.
<צ'רמנט וורקו: רובם מתחננים לבתי כנסת ומתפללים, יש בתי כנסת שמקבלים אותנו ויש בתי כנסת שלא.
יונה יהב: במזרח?
<צ'רמנט וורקו: מה שאני אומר, יש בית כנסת אחד שרובו, 97% מתפללים אתיופים.
<גבי נגוסה: ראש העיר, זה מה שניסית לפתור.
יונה יהב: נפתרה הבעיה הזאת?
<גבי נגוסה: לא.
<יוליה שטראים: לא עם הרוסים ולא עם האתיופים.
<צ'רמנט וורקו: הבעיה יותר מורכבת, כי בבית הכנסת הזה רוב הפעילות שלנו שאנחנו פועלים ויש פעילות של נוער, בשבתות בעיקר, שאנחנו לומדים, יש קבוצה של בנות ויש קבוצה של בנים שלומדים תורה ולימודי חיים.
<צ'רמנט וורקו: וגם בשבת עצמה, רוב הפעילות שם בתוך הכנסת, הן בחזרות לקריאת התורה, אנחנו מנהלים את הכול.
<צ'רמנט וורקו: אבל יש מנהל שמחזיק את בית הכנסת.
<צ'רמנט וורקו: בהתחלה אמרנו שאנחנו רוצים להיות שותפים גם לפעילות, כמו שלקחנו על עצמנו את הפעילות, כי אין אף אחד שיכול לקחת את זה, וכולנו התגייסנו ביחד, אני וחבריי, אבל להיכנס לתוך מה שמתרחש בבית הכנסת עצמו, אמרו לנו שלא.
<צ'רמנט וורקו: אמרנו בסדר, אמרנו שאנחנו נמצאים בתור אורחים, רוצים גם להתפלל ולפעול, מה שניתן, ולאט לאט שמענו סיפור יותר גרוע, שרוצים למסור את זה לידיים אחרות, למה?
<צ'רמנט וורקו: אותו בן אדם שהוא קצת מוגבל, הוא אומר לנו בעל פה 'אני רוצה שתהיו שותפים, תבחרו אנשים שיהיו שותפים', וכשבאנו ואמרנו לו שרוצים להיות שותפים, אבל אם רוצים להיות שותפים, רוצים להיות חלק מהפעילים - - - אם יש עמותה, רוצים להיות חלק מעמותה ובסופו של דבר מה שקרה, שאין עמותה ועכשיו רוצים למסור את בית הכנסת.
<צ'רמנט וורקו: זה דבר שמטריד אותנו.
<צ'רמנט וורקו: בנינו על זה כל ה-15-16 שנים, כרגע המצב נמצא ב - - -
יונה יהב: אז תרשה לי דקה.
יונה יהב: אם תמשיכו להתנהג כפי שאתם מתנהגים גם בעוד 100 שנה אתה תעמוד פה ותגיד את אותו דבר.
יונה יהב: אתם הרוב והרוב קובע.
יונה יהב: אז תהיו הרבה יותר תוקפניים ותזיזו את האיש הזה, או שתעשו ועד מקביל.
יונה יהב: מה, אני צריך ללמד אתכם איך עושים את זה שם?
אברהם נגוסה: מה, יעשו אלימות?
יונה יהב: לא אמרתי אלימות, תוקפנות.
יונה יהב: חד משמעית.
יונה יהב: הם הרוב, הם צריכים לשלוט בבית הכנסת.
יונה יהב: אני כבר אומר את זה כמה שנים ואתם צריכים לא לשמוע לו בכלל ולהקים לכם את הוועד מצד ולעשות מה שאתם מבינים שם.
<צ'רמנט וורקו: זה מה שעשינו.
יונה יהב: אז תמשיכו לעשות את זה.
יונה יהב: בית הכנסת הוא שלכם, אל תהיה מודאג.
<צ'רמנט וורקו: לקחנו על עצמנו, מה שעשינו כולנו, התגייסנו ועשינו - - -
יונה יהב: בדיוק, מצוין.
<צ'רמנט וורקו: אבל מצד שני אני לא יכול לפגוע בבן אדם - - -
יונה יהב: אוה, מה?
יונה יהב: הוא פוגע בכם ואתה לא תפגע בו?
יונה יהב: באמת.
אברהם נגוסה: תודה, צ'רמנט.
יונה יהב: חסר לו אם אני אגיע לשם לתפילה.
<יוליה שטראים: אבל מי האנשים האלה, האחרים?
<יוליה שטראים: גם מאותה קהילה?
יונה יהב: לא.
יונה יהב: אני לא אעבור לפני התיבה.
אברהם נגוסה: מולו שפראו, נציג.
יונה יהב: הוא הרבה מאוד שנים נציג הקהילה, עושה המון עבודה.
<מולו שפראו: (מדבר באמהרית).
<יוליה שטראים: אבל אתה דובר עברית, אנחנו לא מבינים מה שאתה אומר.
<צ'רמנט וורקו: (תרגום חופשי מאמהרית): הוא מברך על היום הזה שקיבלתם אותנו, יזמתם ובאתם כדי לשמוע וגם שנציג את הבעיות שלנו.
<צ'רמנט וורקו: אנחנו מברכים.
<צ'רמנט וורקו: הוא רוצה להתמקד בשלושה דברים עיקריים, אחד זה בית הקהילה שנבנה ב-2008 וחציו בנוי וחציו נמצא עדיין תחת כיפת השמים, מה שנקרא, וכשיש גשם - - -
יונה יהב: לא, זה לא נכון.
יונה יהב: הוא נבנה כולו, רק הם רוצים שגם את החוץ נעשה.
<גבי נגוסה: ולנו יש בעיה, כי ניצלנו 100% זכאות ל - - -
יונה יהב: זה נבנה באופן מוחלט.
<צ'רמנט וורקו: מי שמכיר את המבנה, חלק בנוי, אבל כשיש הרבה אנשים נאלצים לצאת החוצה ואין כיסוי.
<מולי שפראו: (מדבר באמהרית).
<צ'רמנט וורקו: (תרגום חופשי מאמהרית): ציינתי מקודם לגבי בית הכנסת, מה שהוא אומר, 'תמסרו את המפתחות', אבל כדי למסור צריך להיות בחוזה משהו מסודר ולא יכולים לעשות את זה, והוא לא מסכים.
<צ'רמנט וורקו: לכן אנחנו רוצים את ההתערבות של ראש העיר, כמו שעשיתם בעבר.
<צ'רמנט וורקו: הערה שלישית, הוא אומר שאין נציג בתוך העירייה, שברגע שיש בעיה מסוימת שכותבים ושולחים לראש העיר, בסוף מפנים אותם לגבי וגבי מפנה למישהו אחר ובסופו של דבר אין שום מענה, ככה מטאטאים אותנו.
<צ'רמנט וורקו: לכן הם רוצים מישהו בעירייה שיוכל להציג את הבעיה שלנו.
יונה יהב: בשביל מה הקמנו את שילובים?
<גבי נגוסה: קודם כל אני לא נציג קהילה, אני עובד עירייה, אבל הקהילה מתחילה, הם הזכירו למשל את הנושא של הקירוי.
<גבי נגוסה: העירייה השקיעה 3 ומשהו מיליון שקל בבנייה של בית כנסת המזרח.
אברהם נגוסה: אולי, גבי, ביחד תענה.
אברהם נגוסה: תשמע כמה ואז ביחד תענה.
אברהם נגוסה: בסדר, מולו, אמרת שלוש נקודות.
אברהם נגוסה: אל תחזור על זה.
<פנטה מהראי: הבעיה לפני זה, הקהילה, המועדון שנמצא בנווה גנים, כמו שהוא אמר.
<פנטה מהראי: קודם כל מה שבנוי שם, זה בסדר, עזר לנו הרבה, אבל זה לא מספיק, זה קטן.
<פנטה מהראי: אדוני ראש העיר, לפני כמה חודשים היה - - - ואתה נתת הוראה לגבי ולמיקי לעשות להם מבנים - - -
יונה יהב: מה?
<פנטה מהראי: זה עדיין לא נעשה, אנחנו נמצאים בבעיה.
<פנטה מהראי: אתה יודע שיש שם הרבה אנשים, אוכלים בחוץ, שותים בחוץ, סבלנו בקיץ, עכשיו גם בחורף יותר גרוע.
<פנטה מהראי: אנחנו מבקשים לפחות לעשות לנו כמה שיותר מהר מבנה זמני.
<פנטה מהראי: זה דבר אחד.
<פנטה מהראי: הדבר השני, לגבי התעסוקה, אנשים מבוגרים, הרבה אנשים - - - צריך לדאוג להם, גם מבוגרים, אין להם פרנסה.
<פנטה מהראי: צריך לדאוג למצוא להם עבודה, משרה, גננות - - -
אברהם נגוסה: תודה, אגניו
<אגניו אג'יבו: (מדבר באמהרית).
<צ'רמנט וורקו: (תרגום חופשי מאמהרית): הבעיה שנבעה מבית הקהילה, בשבוע שעבר נפטרו שני בחורים, הרבה אנשים באו להלוויה ,כתוצאה מריבוי האנשים רוב האנשים היו בחוץ וירד עליהם גשם והוא אומר שאנשים ממורמרים.
יונה יהב: על מה הוא מדבר?
<צ'רמנט וורקו: על בית הקהילה ב - - -
<קריאה: אותו קירוי.
יונה יהב: הקירוי, אמרנו שכן יהיה.
<גבי נגוסה: כן, אבל המהנדס אמר שזה נמצא ב-100% בנייה ואין אפשרות.
יונה יהב: רק קירוי, כמו מעל מגרש משחקים.
<גבי נגוסה: את זה הצענו להם, הם רוצים קירוי הרמטי ש - - -
יונה יהב: אין הרמטי, הם יודעים שאין הרמטי.
<גבי נגוסה: זה הצענו כמה פעמים.
<גבי נגוסה: הם רוצים משהו שלא יוכל להיכנס, לא גשם ולא שמש.
<גבי נגוסה: מה שקורה, בית הקהילה במזרח חיפה הוא יחסית קטן, העירייה השקיעה מעל 370,000 שקל והחשיבה הייתה שהבית ייתן מענה לכל הצרכים של יוצאי אתיופיה, הקהילה במזרח חיפה גדלה ונוצר מצב שבאירועים משמחים לפעמים, כן ירבו, הבית לא יכול להכיל את כל האנשים שמגיעים.
יונה יהב: אתם מביאים מכל הארץ אנשים ורוצים שנבנה בניין - - - לא יילך.
יונה יהב: אין מקום שם, אין תב"ע.
<גבי נגוסה: ואז בזמנו הצענו להם, והם פה כולם שמעו, שנעשה קירוי כמו שאנחנו עושים בגנים הציבוריים, שזה ייתן מענה, הם אמרו שלא, ויש פה את הנציגים.
<גבי נגוסה: זו התשובה שלהם, שהם רוצים קירוי שיהיה הרמטי, גם נגד חדירה של מים וגם שמש.
<גבי נגוסה: נתן כבוד ראש העיר הוראה לי ולמיקי ליישם את זה, כשאנחנו באנו ליישם את זה בא מהנדס העיר ואמר 'חבר'ה, אני מעריך את הרצון שלנו לעזור לקהילה מסוימת, אבל יש 100% ניצולי אחוזי בנייה, אין אפשרות לשום דבר'.
<גבי נגוסה: זו הנקודה.
יונה יהב: כדאי לתרגם את זה לאמהרית.
אברהם נגוסה: (מתרגם): מדבר על מים שנכנסים.
יונה יהב: בתוך הבניין?
<גבי נגוסה: לא, בחוץ.
<קריאה: אז אנחנו אומרים שיהיה גם נגד גשם.
יונה יהב: צריך לבדוק אוהב אטום, כמו בצבא.
<גבי נגוסה: שיהיה עונתי?
יונה יהב: לא, שבקיץ מרימים את הצדדים כדי שלא יהיה חם.
<גבי נגוסה: אני אמסור את זה למיקי חדד.
<גבי נגוסה: חשוב להגיד שהבית הזה, שהם אומרים, מה שהצענו, הצענו קירוי שהוא לא נותן סגירה מוחלטת למים, כמו בגנים הציבוריים, בגלל שניצלנו את ה-100% זכאות והם אמרו שאם זה לא נגד חדירה של מים - - - עכשיו סיימנו שיפוץ של 240,000 שקל, זה בית שהושקעו בו מעל 3 מיליון שקל והבית מתוחזק בצורה מאוד ירודה.
<גבי נגוסה: העירייה השקיעה עכשיו 240,000 שקל לשיפוץ של הבית מחדש.
יונה יהב: למה אתם לא מחזיקים את זה כמו שצריך?
<פנטה מהראי: אנחנו החזקנו כמו שצריך.
יונה יהב: אז היינו צריכים להשקיע רבע מיליון שקל עכשיו?
<פנטה מהראי: לא היה צריך שיפוץ, אנחנו לא ביקשנו שיפוץ, אנחנו ביקשנו לעשות לנו סככה.
יונה יהב: לא, אבל הבניין נראה נורא.
יונה יהב: מה, זה בניין חדש.
<פנטה מהראי: הבניין בסדר גמור.
<פנטה מהראי: לא ביקשנו שיפוץ - - -
יונה יהב: לא, זה שלא ביקשתם זה לא אומר שלא צריך.
<גבי נגוסה: לא היו אסלות, לא היו כיורים - - -
יונה יהב: אתם לא שומרים על הבניין.
יונה יהב: למה שברו את הכיורים?
<קריאה: לא שברו.
יונה יהב: לא שברו?
יונה יהב: סימן שלא הייתם שם.
יונה יהב: אתם יודעים שאסור ללמד אותי שום דבר, שהכול אני מכיר ורואה ויודע.
יונה יהב: אז אני אומר לכם.
<פנטה מהראי: אתה קובע, אתה מחליט - - -
יונה יהב: לא שאני מחליט - - - לא, זה לא הולך ככה.
יונה יהב: אני לא אעשה נגד החוק.
<פנטה מהראי: זה לא נגד החוק, השטח הזה, אנחנו קיבלנו אותו, יש לנו אישור.
אברהם נגוסה: בסדר, ראש העיר שמע והוא צריך להתייעץ עם אנשי המקצוע וייתן לכם תשובה.
<גבי וורקו: כבוד יושב ראש הוועדה וראש העיר, אני גר ב שער עלייה.
<גבי וורקו: יש בעיה, אני לפני זה - - -
יונה יהב: קודם כל תגיד תודה, מרכז קהילתי יפה וגדול.
<גבי וורקו: אני אמרתי לך תודה באותו יום שבאת.
יונה יהב: נכון, אני אוהב לשמוע את זה פעמיים.
<גבי וורקו: ודבר שני, באותו יום כן ניסיתי ליצור איתך קשר לגבי המקלטים האטומים.
יונה יהב: נכון - - -
<גבי וורקו: אז באו באמת הנציגים שלך, עשינו סיבוב, דיברנו וראינו באמת, יש תשתית על הפנים במקלטים והם ניסו להיכנס לשם, עוד לפני שירד גשם - - -
יונה יהב: זה מקלטים מחוץ לבתים.
<גבי וורקו: עוד לפני שירד גשם - - -
יונה יהב: מה אתה מציע לעשות?
<גבי וורקו: מה אני מציע לעשות?
<גבי וורקו: שיהיה מקלט.
יונה יהב: כל בניין שיתארגן ויעשה את המקלט.
<גבי וורקו: לא, אי אפשר.
יונה יהב: למה אי אפשר?
<גבי וורקו: אדוני ראש העיר, אתה מכיר את האוכלוסייה שלנו, הבעיה שבקושי מחזיקים את ה - - -
יונה יהב: מה אתה רוצה, שהעירייה תשפץ מקלטים פרטיים?
<גבי וורקו: לא, תעשו לנו מקלט ציבורי.
יונה יהב: כבר לא עושים מקלט ציבורי.
<גבי וורקו: אז מה לעשות?
<גבי וורקו: אם תהיה מלחמה מה עושים?
יונה יהב: תעשה ממ"ד.
יונה יהב: תתארגנו כולכם ותעשו ממ"ד.
<גבי וורקו: אין לנו, הבניינים עוד מעט קורסים שם.
יונה יהב: תקשיב, במלחמת לבנון השנייה נהרגו בעיר הזאת 14 איש, כולם נהרגו מהליכה למקלטים הציבוריים.
יונה יהב: כשהפצצות מלאות כדוריות אין לך סיכוי אם אתה הולך למקלט.
<גבי וורקו: אני חושב, כבוד ראש העיר, שזה גם תחושת ביטחון לאנשים שיהיה להם מקלט.
יונה יהב: מקלט ציבורי היום זה מקלט מוות.
<קריאה: אנחנו מתנגדים לחלוטין למקלטים ציבוריים.
יונה יהב: אם זה היה תלוי בי, אם המדינה הייתה מרשה לי, את כל המקלטים הציבוריים בעיר היינו הורסים.
יונה יהב: לא לפתות מישהו ללכת למקלט ציבורי.
<גבי וורקו: הדבר השני, לגבי מוקדי קליטה.
<גבי וורקו: יש מוקדי קליטה, יש בנווה דוד, יש גם במזרח חיפה.
<גבי וורקו: מה שקורה, אין שם יוזמה.
<גבי וורקו: שמענו עכשיו שיש 2 מיליון שקל לדבר הזה, אבל אין שם שום יוזמה.
<גבי וורקו: יש ילדים אחרי בית הספר שמסתובבים, לא היו קייטנות לילדים מכיתה ה', נראה לי, לא היו להם קייטנות.
<גבי וורקו: ילדים מסתובבים חופשי ומגיעים לטיילת ולים.
<גבי וורקו: הם יכולים - - -
יונה יהב: אתה יודע על מה הוא מדבר?
<גבי נגוסה: קייטנות זה לכיתות א' עד ו' רק.
יונה יהב: אבל הוא מדבר על ה'.
<גבי נגוסה: לא, קייטנות הן לכיתות א' עד ו', ילדים יכולים לבחור - - - ילד מסובסד.
יונה יהב: אבל אתה דיברת מ-ה', נכון?
<גבי נגוסה: כבוד ראש העיר, קייטנה עולה 1,200 שקל, בן קהילה משלם 190 שקל.
<גבי וורקו: לילדים אין תעסוקה בחופש הגדול, ילדים בני 12-13, אין להם מה לעשות.
<גבי וורקו: רובם מסתובבים בים.
<גבי וורקו: היו לנו כבר כמה טביעות, אנשים טבעו.
יונה יהב: אבל יש מרכזים קהילתיים, מלא, אצלכם.
<גבי וורקו: מוקד הקליטה באמת - - -
יונה יהב: לא מוקד קליטה, יש מרכז קהילתי בשער עלייה, יש מרכז קהילתי בנווה דוד, יש הרבה פעילות.
<גבי וורקו: נכון, אני שוב אומר, אין שם יוזמה.
<גבי וורקו: לפני שלוש שנים הלכתי למוקד הקליטה, לא יודע איך אתם קוראים לזה, אני רציתי להתנדב להחזיק את הילדים, לעשות להם פעילויות.
<גבי וורקו: התשובה שאני קיבלתי, באתיופיה אני עסקתי בקרקס, רציתי לאמן ילדים בשעות הפנאי, התשובות שקיבלתי ממוקד הקליטה וממנהל מוקד הקליטה, 'תשכור את המקום, תשלם כסף, תחזיק את הילדים' - - -
יונה יהב: אתה מכיר את הבעיה?
<גבי נגוסה: זו הנחיה של שלמה קופמן, כן.
יונה יהב: למה אי אפשר שהוא יעשה את זה?
<גבי וורקו: אני רציתי להתנדב, כבוד ראש העיר, אמרו לי 'בוא תשלם כסף'.
<גבי נגוסה: זו הנחיה של שלמה קופמן.
יונה יהב: בן אדם רוצה להתנדב.
<גבי נגוסה: שלמה קופמן עשה את הבדיקה איתו, אני יודע שהיה דין ודברים איתם.
יונה יהב: למה אתה מזדכה על זה?
<גבי נגוסה: לא, אני אגיד לך למה, כי הוא אמר שהמקום הוא לא מקום - - - רגע, חבר'ה, קודם כל לגבי פעילות הקיץ, רוב המענים של הקיץ, לצערנו אנחנו נותנים מענה ל-א' עד ו', חטיבות ביניים זה תמיד אתגר וחטיבה עליונה, כי תמיד יש תעסוקת קיץ, אז תמיד יש אתגר, בכלל לדעתי בכל הארץ, לא קשור לחיפה.
<גבי נגוסה: לגבי חטיבות ביניים, זה לא משהו חדש.
יונה יהב: יש - - - אנחנו נותנים פתרון.
<גבי נגוסה: לגבי המענה באופן אישי.
יונה יהב: תן לי את הפרטים שלך.
יונה יהב: אבל אם אתה עושה קורס קרקס ואתה לא מזמין אותי להיות שם התלמיד יש לך בעיה איתי.
יונה יהב: אני רוצה ללמוד קרקס.
<גבי וורקו: יש לי תעודת מאמן, אני למדתי באתיופיה, שם בשעות הפנאי הייתי - - -
יונה יהב: תכתוב את השם וטלפונים.
יונה יהב: אל תשכח להזמין אותי.
<גבי וורקו: ודבר שני, לגבי בית הקהילה, גם במזרח וגם במערב, אנחנו לא צריכים להשתמש בבית הקהילה הזה רק בשביל הלוויות, אנחנו צריכים גם לדברי על חיים.
יונה יהב: אבל זה מה שאתם עושים.
יונה יהב: אני מסכים איתך.
<גבי וורקו: אני ביקשתי פעמיים, כבוד ראש העיר, להביא לשם נציג שיכול לדבר עם הקהילה, שיסביר להם, שייתן להם אינפורמציה.
<גבי וורקו: במקרה הזה ד"ר אברהם נגוסה, אחרי שדיברתי איתו ועשה את כל המאמצים, חודש שלם בשביל לקבל תשובה מגבי אם אני יכול לקבל את בית הקהילה להשתמש בו.
<גבי וורקו: חודש שלם לא קיבלתי מענים, לא קיבלתי תשובה, אפילו לא טלפון.
<גבי וורקו: זה היה במערב.
יונה יהב: טוב, תן לי את הטלפון.
<גבי וורקו: עכשיו עוד פעם, גם להיום, ביקשתי מנציגים של המזרח שניפגש עם גם עקיבא שם, שייתן להם אינפורמציה, שייתן להם באמת דברים שיכולים לשמש להם כלי.
יונה יהב: איפה אתה גר?
<גבי וורקו: מה שגבי נתן לי תשובה, לך לפיני, לך למיקי.
<גבי וורקו: פעמיים, גם בפעם הראשונה, ביקשתי, הלכתי לתלונות הציבור כדי לקבל את בית הקהילה לשימוש, ממש לאנשים שעבורם זה נבנה.
<גבי וורקו: גם עכשיו הלכתי לתלונות הציבור כדי לקבל את זה.
<גבי וורקו: פשוט, הנציגים, כמו שאמר מקודם שי, לא נספרים.
<גבי וורקו: נכון, אני לא מבקש מגבי להיות נציג של הקהילה, הוא עובד עירייה, אבל הוא צריך לעבוד, לא שאנשים יעבדו תחתיו.
<גבי וורקו: הוא צריך לתת את המענה.
יונה יהב: טוב, הבנתי, תכתוב את השם שלך והטלפון.
<גבי נגוסה: רק לגבי בית קהילה, קודם פיני אישר, לא אישר, בית קהילה להיום בערב אושרו, קיבלו תשובה.
<גבי נגוסה: לגבי היוזמות האישיות, הקשר עם נווה דוד, עם שלמה קופמן מנווה דוד, לא אלינו, אבל מה שנעשה שם, הם עשו קבוצת כדורגל שהם הקימו, כבוד ראש העיר, אפרופו יוזמות, ואנחנו מממנים, הבחור הזה, שני אחים שלו קיבלו מלגות להשכלה גבוהה ואנחנו מממנים.
<גבי נגוסה: אז להגיד שהעירייה לא בסדר, זה חשוב, אבל - - -
יונה יהב: אני לא אומר שהעירייה לא בסדר.
אברהם נגוסה: לא, הוא לא אמר שהעירייה לא בסדר.
<גבי נגוסה: אני עובד עירייה ואני עושה לכולם.
אברהם נגוסה: הוא שיבח את העירייה ואת ראש העיר.
אברהם נגוסה: רגע, נציג של שכונת קרית שמואל.
<בני ארמס: שלום, קוראים לי בני.
<בני ארמס: באמת בקרית שמואל אנחנו מתנדבים, אני וארז ועוד כמה פעילים מתנדבים.
יונה יהב: אנחנו נפגשנו.
יונה יהב: בקריה נפגשתי איתך, נכון?
<בני ארמס: נפגשנו הרבה.
יונה יהב: ליד הבניין, איפה שאתה גר.
<בני ארמס: כן.
<בני ארמס: אז אנחנו באמת הקמנו לפני שלוש שנים תנועת נוער שם, יש תנועת נוער בקרית שמואל, עזרא, בני עקיבא, בני הקהילה שלנו יוצאי אתיופיה לא משתתפים בגלל שזה רחוק.
<בני ארמס: הקמתי תנועת נוער ואנחנו פועלים בתוך השכונה.
<בני ארמס: לצערנו אין לנו - - -
יונה יהב: את המבנה של בני עקיבא בקריה שיפצתי מאוד יפה.
<בני ארמס: אני לא שייך לבני עקיבא.
<בני ארמס: זה סניף עולים.
<בני ארמס: יש שם תנועת עזרא ובני עקיבא.
<בני ארמס: העולים שלנו לא השתתפו.
<בני ארמס: אני בדקתי, אבל לא משתתפים.
<בני ארמס: ראיתי שאף אחד לא הולך אז הקמתי תנועה בתוך השכונה, כי המטרה היא להוציא אותם מהבית ולשלב אותם בתנועת בני עקיבא.
<בני ארמס: מאז שזה קם זה עוד מעט ארבע שנים, אבל לצערנו מאוד קשה לפעול כי אין לנו מקום שם, כשיש גשם אנחנו לא פועלים.
<בני ארמס: גייסנו שמונה מדריכים.
יונה יהב: כמה ילדים יש לך?
<בני ארמס: יש בגיל 60-80, אבל יש יותר משם.
<בני ארמס: אין לנו מקום.
<בני ארמס: כשיש גשם אנחנו לא מפעילים אותם.
<ויקי ניגרי: בני הוא מורה בחטיבת הביניים והוא מדהים.
יונה יהב: תאמיני לי, פגשתי אותו ברחוב, הוא על הכיפק.
<בני ארמס: אנחנו רוצים באמת לא לבכות, אנחנו משתדלים באמת לעזור כמיטב יכולתנו ולהתנדב.
<גבי נגוסה: הם היו אצל אורי בלום לפני שבועיים, כן.
יונה יהב: למה לא נותנים להם מקום?
<גבי נגוסה: אורי ודורון נתנו הנחיה, מה שקורה, הפעילות שהם מקיימים, יש שם מרכז פיס שנותן להם שעה ביום לעשות פעילות בתוך הבית, הוא לא נותן להם - - -
יונה יהב: מרכז הפיס של חב"ד?
<גבי נגוסה: לא של חב"ד.
<גבי נגוסה: יש את מרכז הפיס ששמו לבית הספר, יש שם מרכז פיס שנבנה, שני חדרים קטנים.
<בני ארמס: לא, אל תתאר לו מציאות לא נכונה.
<בני ארמס: הוא לא נותן לנו, לא כלום.
יונה יהב: יש מרכז פיס בחב"ד, זה קרוב לכם?
<בני ארמס: חב"ד בעטו בנו.
<בני ארמס: כמה פעמים אנחנו פתחנו, אמרתם לנו לא להתקרב אליהם.
יונה יהב: אני אמרתי לך?
<בני ארמס: לא אתה, נציגים של - - - קשה מאוד להגיע - - -
יונה יהב: ממש קשה להגיע.
<בני ארמס: אז הרבה פעמים אנחנו נמנעים - - - אני בטוח שאם הדברים היו מגיעים אליך היו דברים אחרת.
יונה יהב: במרכז חב"ד שם אתה לא יכול לפעול?
יונה יהב: אם אני אתן לך אותו?
<בני ארמס: בשמחה.
<בני ארמס: אני מחפש מקום, לא אכפת לי איפה.
יונה יהב: ואם זה קצת רחוק מאיפה שאתם?
<בני ארמס: לא, זה בסדר.
<בני ארמס: הלוואי שנקבל אותו, אנחנו נפעל.
<בני ארמס: עוד משהו שמטריד אותנו גם כן, שאתה מכיר, קרית שמואל היא שכונה דתית ואנחנו מאוד מאוד רוצים להתפלל, לשמור על המסורת.
<בני ארמס: ביום שישי-שבת אנחנו מתפללים בבית הכנסת, יש שם כיתה זמנית שקיבלנו אותה, זמנית כבר שמונה שנים, אבל מאוד רוצים שיהיה לנו מבנה.
יונה יהב: תקשיב, דיברנו על זה.
יונה יהב: אין לנו שטחים לתת לכם לבנות וגם אחרי שיש שטחים לא תרימו את הכסף בשביל לבנות אותו.
יונה יהב: אין הצדקה שכל קהילה תקים לעצמה בית כנסת נפרד.
יונה יהב: אנחנו רוצים ליצור עם ישראל אחד.
יונה יהב: הלוואי שהיית גר ליד השכונה שלי, הייתי נותן לך לעבור לפני התיבה כל שבת.
<בני ארמס: בקרית שמואל יש 24 בתי כנסת.
יונה יהב: וזה מוצדק?
יונה יהב: שיהיה ליוצאי מוסול, ליוצאי חלב וליוצאי זה?
<בני ארמס: הקהילה שלנו - - - לא, יש צרכים של הקהילה, שצריך ללמד אותם.
יונה יהב: בבית הכנסת שאני מתפלל רצו הספרדים לעשות בית כנסת לחגים, אז נתנו להם קומה ואמרנו 'תעשו בחגים מה שאתם רוצים'.
יונה יהב: אבל לא הולכים ובונים חדש ובונים עוד בניין ולוקחים מגרש שאחר כך אין מי שיילך.
אברהם נגוסה: אנחנו בלחץ, זה בסדר?
אברהם נגוסה: הנקודה ברורה?
<בני ארמס: לא, אבל מה קורה לגבי ההקצאה?
אברהם נגוסה: הוא אמר לך מקום.
<בני ארמס: זה הוא אמר לגבי הצעירים, אבל לגבי בית הכנסת הוא לא עונה.
יונה יהב: לגבי בית הכנסת אמרתי לך.
<בני ארמס: מבנה יביל, קרוון.
יונה יהב: איפה תשים אותו?
<בני ארמס: יש מקום שם.
יונה יהב: אין מקום, כי אני צריך את זה לכיתות עתידיות ולבתי ספר עתידיים, כי השכונה גדלה, אז אני אתן את הכול לבתי כנסת?
<ארז טייצ'או: אדוני ראש העיר, אנחנו כתבנו בערך לפני שש שנים - - -
<בני ארמס: ב-2011, יש מכתב.
<ארז טייצ'או: יש לנו מכתב מראש העיר, שכתבו לנו אם תמצאו, 'אנחנו ניתן לכם מקום'.
<ארז טייצ'או: אנחנו מנסים להשיג את התקציב הזה ויש לנו מכתבים מאנשים שרוצים לתרום את הכסף, אבל אין לנו מקום.
יונה יהב: אין מקום, אין לי היום מקום.
יונה יהב: אין לנו מקום.
יונה יהב: צריך לבנות בתי ספר, איפה נבנה?
<בני ארמס: נפגשנו לפני שבועיים במקום הזה, הנציגים שלך אמרו שאין מקום - - -
יונה יהב: מי זה הנציגים שלי?
<בני ארמס: יש יותר מדי, אנחנו - - -
יונה יהב: מי זה הנציגים?
יונה יהב: תספר לי.
<בני ארמס: יש יותר מדי נציגים.
<בני ארמס: כל מי שאנחנו פוגשים אותו הוא נציג שלך.
יונה יהב: קודם כל זה נהדר, כל מי שאני לא יודע מי הוא, הוא הנציג שלי.
<בני ארמס: לא, זו בעיה.
אברהם נגוסה: בסדר, אני חושב שהנקודה ברורה.
אברהם נגוסה: יש לנו בעיה של זמן.
אברהם נגוסה: נציג המבוגרים, בקיצור.
יונה יהב: של איזה שכונה?
אברהם נגוסה: קרית חיים.
<מולי שפראו: (תרגום חופשי מאמהרית):
<מולי שפראו: אני שוב מודה על זה שניתנה לי האפשרות פה לדבר, חבר הכנסת אברהם נגוסה.
<מולי שפראו: אנחנו פה יותר משש שנים, במשך שש שנים אני - - - את הקהילה ולא נתנה לי הזדמנות או לא נתנה לי אפשרות לשבת פה, אדוני ראש העיר, לפגוש אותך.
יונה יהב: שמה?
<מולי שפראו: (תרגום חופשי מאמהרית): במשך שש שנים ניסינו לדבר איתך.
יונה יהב: הייתי אצלכם במרכז הקהילתי.
יונה יהב: אבל, אדוני, אני לא יכול לסבול את זה, כי לפני שנתיים הייתי אצלכם במרכז הקהילתי, היו שם 150 איש.
יונה יהב: מי זה לשבת ולדבר?
<מולי שפראו: לשבת ולדבר איתך, כמו היום.
יונה יהב: אבל אתם לא ביקשתם אף פעם.
יונה יהב: אם תבקשו, כמו שאני לא יודע שאתה הנציג, כי לא קיבלתי מכתב.
<מולי שפראו: אני ספרתי, אני לא רוצה לחזור על זה, 14 מכתבים ששלחתי לך.
<מולי שפראו: אבל זה - - - בואו ניתן לו להמשיך.
<מולי שפראו: (תרגום חופשי מאמהרית): אני אקצר את מה שהוא אמר, גם אם - - - חמש שנים, אני מאוד שמח בזמן האחרון, המועדון, אני מאוד מודה לך על ההחלטה.
יונה יהב: איזה מועדון?
<מולי שפראו: על קרית חיים.
<מולי שפראו: אתה אישרת עכשיו לבנות מועדון, משהו כזה?
יונה יהב: כן.
<מולי שפראו: על זה הוא מברך.
<מולי שפראו: על זה הוא אומר, גם אם לא ראינו לפני שש שנים, זה לא חשוב, החשוב שהחלטת לתת לנו, אנחנו מודים לך על זה.
<מולי שפראו: אני מקווה שייבנה מהר ונראה את הפירות ולא יהיו לנו בעיות כמו מקומות אחרים.
<מולי שפראו: אנחנו מודים לך וניפגש.
<אלימלך סהלו: אני רציתי להגיד, אני תושב קרית חיים גם.
<אלימלך סהלו: נכון, הפורום הזה, אם יהיה לו תת ועדה, אם אנחנו יכולים לבוא ולהגיד את הבעיות שלנו לפני, לא היה מגיע מצב כזה, כאילו שכל אחד יבוא ויתפרץ בכל מקום, אם היינו מסודרים.
<אלימלך סהלו: האתגר שלנו, אצלנו בקרית שמואל, קרית חיים, זה מועדון קהילתי.
<אלימלך סהלו: אנחנו מבקשים שנים, אנחנו מקבלים עכשיו, יש פתרון שייתנו לנו, כמו ש - - - שלא ימשכו אותנו שנתיים וככה.
<אלימלך סהלו: אבל מה שרציתי להגיד, הוא ציין את המקלטים, ראש העיר, בכל בניין יש מקלט, במקלט כל אחד שם דברים, ואתה בא, תגיד לו 'תוציא' הוא ידקור אותך בסכין.
<אלימלך סהלו: אבל אם עיריית חיפה תיתן הנחיות לכל אחד, מי שלא מפנה יקבל קנס, זה יכול לעזור לנו.
<אלימלך סהלו: זה בעניין של המקלטים.
<אלימלך סהלו: זו אחת הבעיות.
<אלימלך סהלו: כולם הלכו, אנחנו נמצאים במקום שיכול להיות מקומות חלשים, הבניין שלנו, אלה ממשרד השיכון וכל מיני גופים, שיבואו ויסתכלו איך האוכלוסייה חיה.
<אלימלך סהלו: נכון, התקציב שהיינו מקבלים, המשכנתא וכל זה, לא היה מספיק, היינו הולכים למקומות חלשים.
<אלימלך סהלו: עכשיו היום, אם ברשותכם זה לבוא לבדוק כל השכונה, שתיראה כמו חיפה, דניה וכל זה, זה באמת צריך להיות.
<אלימלך סהלו: כן, המועדון, אנחנו צריכים אותו, גם לצערנו וגם לשמחתנו, וגם אנחנו באנו, אני מתנדב כמעט 16-17 שנה בקריה, מה שאנחנו אומרים, המועדון הזה שהקהילה מקבלת אותו, לא בשביל לשתות ולא בשביל הלוויה בלבד, אנחנו גם צריכים ללמוד ואנחנו גם צריכים שיתוף עם הקהילה הצברית ואנחנו צריכים - - - בשביל זה צריכה להיות ועדה בראשותו.
<אלימלך סהלו: אם אני לא הולך לרופא, לא אומר לו את המחלה שלי, הרופא לא יידע.
<אלימלך סהלו: זה צריך להיות.
<אלימלך סהלו: זה מה שאני רוצה.
אברהם נגוסה: אני מאוד מודה לכם, לכל המשתתפים, אני חושב ששמענו, בהתחלה קיבלנו דיווח מאדוני ראש העיר והסגנית וקיבלנו מנציגי המשרדים פה וגם מנציגי העולים.
אברהם נגוסה: אנחנו מאוד מודים לך, אדוני ראש העיר, על ההזדמנות ואני גם מודה לכולם, במיוחד לך.
יונה יהב: שלא כמו חברי הכנסת אני נשארתי עד הסוף.
אברהם נגוסה: זה מה שאני אומר, אתה נשארת עד הסוף, אני מאוד מעריך את זה, כל הכבוד.
אברהם נגוסה: ואני לומד הרבה דברים ממך ולכן אני מאוד מודה לך.
יונה יהב: כשאני נסעתי פעם ראשונה לאתיופיה, ב-1972, כשחזרתי הפסיקו לי את הכסף של הארגון, איך אתה הולך ללא יהודים?
יונה יהב: איך אתה הולך ועושה את זה שם בגונדר ובכל המקומות?
אברהם נגוסה: ב-73' הפסיקה של הרב עובדיה.
יונה יהב: כן, שנה אחרי זה הרב עובדיה נתן את הפסיקה.
יונה יהב: אבל שנה אכלו לי את הלב, שנה הרגו אותי.
יונה יהב: אתה מבין את זה?
יונה יהב: החיים לא פשוטים.
יונה יהב: איך הגעתי לאתיופים?
יונה יהב: בכלל לא ידעתי שיש יהודים באתיופיה.
יונה יהב: קיבלתי יום אחד גלויה שהייתה כתובה בדפוס של שני חבר'ה אתיופים שלמדו בסמינר במילנו, סמינר דתי במילנו, 'קראנו ואנחנו יודעים מה אתה עושה למען יהדות ברית המועצות, אל תשכח את יהודי אתיופיה'.
יונה יהב: קיבלתי כזה שוק, לא ידעתי שיש שם יהודים, ואז החלטתי שאני עולה על מטוס ונוסע לשם ומרגע זה הרגו אותי.
אברהם נגוסה: תראה, איזה עולם.
אברהם נגוסה: אתה כראש עיר קולט - - -
יונה יהב: עוד דבר כדאי שתדע, תכנית שילובים לא הייתה מצליחה אם לא היינו בונים את זה עם הקהילה.
יונה יהב: בנינו את זה עם הקהילה, תודה לאל, היו 11 אנשים אקדמאים שלקחנו אותם פנימה לעירייה והם בנו את הצרכים ולכן זה כל כך מצליח.
אברהם נגוסה: כן, אני מכיר גם את הפדרציה בבוסטון, הייתי בקשר איתם.
אברהם נגוסה: אני בטוח גם שהנושאים שעלו, יימצא להם פתרון, ואני מאוד מודה לכם, לכל המשתתפים, תודה רבה, אני סוגר את הישיבה.
אברהם נגוסה: שלום לכולם, ברוכים הבאים לוועדת העלייה, הקליטה והתפוצות.
אברהם נגוסה: אנו מקיימים היום דיון בנושא זירוז מתן מעמד עולה לזכאים המגיעים ארצה במעמד תייר.
אברהם נגוסה: זה הנושא בו אנחנו דנים.
אברהם נגוסה: בנושא הזה אנחנו ביקשנו ממחלקת המחקר והמידע של הכנסת לבדוק את המצב ואני רוצה קודם כל, מבקש, מנורית להציג לנו את המימצאים של המרכז.
אברהם נגוסה: הצטרפה אלינו חברת הכנסת וגם יושבת ראש ועדת העלייה והקליטה לשעבר, הגב' ליה שמטוב, ברוכה הבאה.
<נורית יחימוביץ' כהן: שלום לכולם, תודה רבה ליושב הראש.
<נורית יחימוביץ' כהן: שמי נורית יחימוביץ' כהן ואני ממרכז המחקר והמידע של הכנסת.
<נורית יחימוביץ' כהן: המידע במסמך שנמצא לפניכם מבוסס בעיקר על נתונים שהתקבלו מן הסוכנות היהודית, מארגון "נתיב" ומן הלשכה המרכזית לסטטיסטיקה.